Strubels far var engelsklærer på den stedlige høyskole, men ble hindret i sin karriere da han ikke ville gå inn i det statsbærende parti, SED. I familien ble det hele tiden lekt med tanken på å flykte fra DDR, noe som medførte at hun tidlig kom i kontakt med amerikansk litteratur. Hun visste allerede i unge år at hun ønsket å skrive. Murens fall ble en viktig hendelse i hennes liv. I et intervju i Stuttgarter Zeitung i 2015 uttalte hun at var glad for å ha opplevd dette, fordi det fikk henne til å se ting på avstand og å stille spørsmål ved dem. Navnet Ravik er et hun selv har valgt i tillegg til familienavnet, da hun begynte sin karriere som forfatter.